החברה עושה שימוש במרכיבים צמחיים בצמחי מרפא שונים כגון: קלנדולה, קמומיל, חוחובה, לבנדר, הממליס, חמאת שיאה אורגנית, שמן חוחובה אורגני, שמן זית, חמאת קקאו ועוד. הקוסמטיקה האורגנית מופקת בארץ באמצעות שיטות טבעיות של כבישה קרה. המוצרים ידידותיים לסביבה ומפוקחים על פי התקינה האורגנית הבינלאומית.
החברה נחשבת לשחקן מרכזי בשוק המוצרים הטבעיים לתינוקות. נתח שוק זה גדל בשנת 2015 ל-18% מסך שוק התינוקות, המגלגל כ-4 מיליארד ש"ח בשנה.
קירוב היקל
קירוב היקל (Hückel method) או שיטת אורביטלים מולקולריים של היקל (HMO), על שמו של אריך היקל (Erich Hückel) היא שיטת צירוף ליניארי של אורביטלים אטומיים לאורביטלים מולקולריים (LCAO MO) הבסיסית ביותר. שיטה זו מאפשרת חישוב אנרגיות של אורביטלים מולקולריים של קשר פאי במערכות פחממנים מצומדות, כגון אתילן (Ethylene), בנזן (Benzene) ובוטאדיאן (1,3-Butadiene). שיטה זו מהווה בסיס תאורטי לכלל היקל.
בהמשך, השיטה הורחבה למערכות מצומדות הטרואטומיות, למשל פירידין (Pyridine), פירול (Pyrrole) ופוראן (Furan)
אמנם, בכימיה הקוונטית קיימות שיטות חישוב מתקדמות הרבה יותר, אך חשיבות מודל היקל היא דידאקטית ותיאורו מופיע בספרי כימיה קוונטית כאחת מאבני הדרך לשיטות מתקדמות יותר.
מבוא ומאפייני השיטה.
הנחת היסוד של השיטות סמי-אמפיריות המוקדמות הייתה כי אלקטרוני ה-formula_1 וה-formula_2 מופרדים לחלוטין. זהו רק מודל מקורב ועל מגבלותיו יורחב בהמשך. ההצדקה לקירוב זה מבוססת על העובדה כי אורביטלי ה-formula_2 וה-formula_1 הם בעלי סימטריה שונה. הטיפול ב-formula_5 האלקטרוני ה-formula_1 של המערכת מתבצע באמצעות ההמילטוניאן הבא (הכתוב ביחידות אטומיות):
formula_7
כאשר
formula_8
ו-formula_9 הוא פוטנציאל אפקטיבי של אלקטרון ה-formula_10 הנובע מגרעינים ואלקטרוני ה-formula_2.
מכאן, בשיטת היקל מזניחים את הדחיה הבין אלקטרונית (formula_12) בהמילטוניאן עצמו, כך שההמילטוניאן של מערכת ה-formula_1 הוא סכום המילטוניאנים חד אלקטרוניים:
formula_14
כיוון שההמילטוניאן הוא סכום המילטוניאנים החד-אלקטרוניים, ניתן להפריד בין משתנים. כלומר, אורביטלים מולקולריים מקיימים
formula_15
והאנרגיה של מערכת ה-formula_1 ניתנת על ידי
formula_17
יש לשים לב, כי שיטת היקל לא מציינת במפורש את צורתו של formula_18, במקום זאת היא מספקת כללים לבנייתו, אשר מתוארים בהמשך.
קירוב נוסף הוא פריסה של formula_19 באמצעות בסיס אטומי מינימלי (מכאן סיווג השיטה LCAO MO) בצורה הבאה:
formula_20
כאשר formula_21 הוא אורביטל אטומי מסוג formula_22 ו-formula_23 הוא מספר הפחמנים במולקולה. המקדמים מתקבלים בתהליך מינימיזציה על אינטגרל הוריאציה.
נסכם את מאפייני השיטה:
פיתוח שיטת היקל.
על פי עקרון הווריאציה אנרגיית מצב יסוד מקיימת את אי-השוויון הבא:formula_25כאשר formula_26 היא פונקציית הווריאציה. כלומר, ערך תצפית סביב המילטוניאן של פונקציית וריאציה כלשהי יהיה תמיד חסם עליון לאנרגיית מצב יסוד.
בשיטת היקל נציב את:formula_27בתור פונקציית הווריאציה ונחשב את אנרגיית הווריאציה:formula_28formula_29 נדרשת להיות מנורמלת. כעת, ניתן לבצע מינימיזציה של formula_30, למשל, לפי המקדמים formula_31, כך שעבור כל formula_32 מתקבל:formula_33וזה מוביל למערכת של formula_34 משואות סקולריות מהצורה:formula_35במשואות אלה, אנרגיה formula_30 והמקדמים formula_37 הם הנעלמים. ביחס לווקטור המקדמים, זוהי מערכת משוואות הומוגנית וקיים פתרון לא טריויאלי אם ורק אם הדטרמיננטה מתאפסת, כלומר כאשר:formula_38קיימים formula_39 ערכי formula_30, אשר מקיימים את המשוואה (שורשי המשוואה). הערך הקטן ביותר מקבוצת הפתרונות formula_41 זהו הקירוב הטוב ביותר לאנרגיית מצב היסוד במסגרת שיטת היקל. שאר הערכים של האנרגיות הם הערכה לאנרגיות מצבים המעוררים.
ניתן לקבוע את formula_29 על ידי קביעת וקטור המקדמים המתאימים formula_43.
רכיבי מטריצה המייצגת המילטוניאן ואינטגרלי החפיפה.
כפי שצוין קודם, שיטת היקל לא מציינת במפורש את צורתו של formula_18. פתרון הבעיה המנוסחת לעיל כרוך בבניית מטריצה מייצגת של המילטוניאן בבסיס של אורביטלים אטומיים. כלומר יש לחשב את רכיבי המטריצה formula_45. בנוסף, יש לחשב את אינטגרלי החפיפה formula_46.
שיטת היקל מספקת כללים פשוטים לקביעת הרכיבים לעיל.
מהכללים לעיל ברור מדוע בשיטת היקל רק מפת הקשרים חשובה ולא הגאומטריה המרחבית של המולקולה. בנוסף, ברור כעת מדוע המודל (הלא מורחב) מוגבל למערכות מישוריות. אילו הגאומטריה אינה מישורית, מטריצת החפיפה אינה יכולה להיות מקורבת באמצעות מטריצת היחידה, כי אכן תהיה חפיפה.
תוצאות חישוב בשיטת היקל - בוטאדיאן.
טיפול בשיטת היקל במולקולת בוטאדיאן: פונקציית הגל של אלקטרוני ה-formula_1 היא צירוף ליניארי של ארבעה אורביטלים אטומיים formula_53 ומקדמי הצירוף הם formula_54.
formula_55
המשוואה הסקולרית:formula_56אשר מובילה ל-formula_57כך שאנרגיות האורביטליות הן:formula_58
אגודת הנערות הגרמניות
אגודת הנערות הגרמניות (בגרמנית: Bund Deutscher Mädel, בראשי תיבות: BdM) הייתה תנועת נוער משנית בתוך ההיטלר יוגנד.
זו הייתה תנועת הנוער היחידה לבנות בגרמניה הנאצית. התלבושת האחידה של אגודת הנערות הגרמניות הייתה שמלה כחולה, חולצת מלחים לבנה ועניבה שחורה.
עם כניעת גרמניה הנאצית ב-1945 הוצא הארגון מחוץ לחוק על ידי בעלות הברית.
היסטוריה.
אגודת הנערות הגרמניות החלה לפעול בשנת 1920 תחת השם "אחוות הנשים של ההיטלר יוגנד" (Schwesternschaften der Hitler-Jugend). האגודה נוסדה מחדש בשנת 1930 בתור האגף השני בתוך ההיטלר יוגנד. תחילה, תנועת נוער זו לא משכה אחריה הרבה נערות וילדות עד ינואר 1933, בשנה זו עלה היטלר לשלטון וקבע שהשתתפות בתנועת נוער זו היא בגדר חובה.
כדי להיכנס לאגודה היה על הנערה להיות גרמנייה אתנית, לא נשואה, ללא ילדים ובלי מחלות. נערות השתלבו בתנועת הנוער כבר מגיל 10. האגודה התנהלה ישירות על ידי מנהיג ההיטלר יוגנד באלדור פון שיראך עד יוני 1934, אז מונתה טרוּדֶה מור (Mohr) למנהלת אגודת הנערות הגרמניות (BDM-Reichsreferentin).
בשנת 1937 התבקשה מור להתפטר לרגל נישואיה (שכן מנהיגי התנועה והחניכים נדרשו להיות רווקים ללא ילדים). במקומה מונתה יוטה רידיגר (Jutta Rüdiger), דוקטור לפסיכולוגיה, וזו ניהלה את האגודה עד לפירוקה בשנת 1945.
בתחילה כללה האגודה שתי מחלקות, שהייתה חובה להשתתף בהן: הראשונה לבנות 10–14, והאחרת לבנות 14–18.
בשנת 1939 הוקמה מחלקה שלישית, שנקראה "עבודה, אמונה ויופי" (Werk, Glaube und Schönheit), שהותאמה לגילאים 17–21 והייתה התנדבותית בלבד. מחלקה זו שימשה כאמצעי גישור בין אגודת הנערות הגרמניות לבין המפלגה הנאצית (רק מגיל 18 אפשר היה להתקבל למפלגה), וגם שימשה להכין את הנשים לנישואין, לשליטת הגבר בחיי היומיום ולקריירות עתידיות.
על פי האידאולוגיה המפלגתית, היה צורך להכין את הנשים לנישואין וללדת ילדים כשיגיעו לגיל שיוכלו לנהל משק בית, אך עדיין נודעה חשיבות גם להכנה לעבודות והשכלה.
הדרכה ופעילויות.
אגודת הנערות הגרמניות למדה פולקלוריזם גרמני נאצי, מסורת גרמנית וחוגי ספורט (שחייה, אקרובטיקה, ריצות ועוד) כדי לאמן אותן לשמור על בריאות ואיכות חיים גבוהה, שתשרת אותן בחברה הגרמנית הנאצית, להיות רעיה, אמא ועקרת בית.
חשיבות ההקרבה העצמית למען גרמניה הנאצית הוטמעה היטב בקרב הנערות.
ברוב ימי השבוע האגודה עסקה בטיפוח החינוך הנאצי ובימי שבת הן עסקו באימוני ספורט למיניהם שעוסקים בפן המנטלי והן בפן הפיזי.
פעילויות אלו התרחשו במבנים הייחודיים למטרה זו, במבנים אלו העצימו את הפלולקלוריזם והמסורת הגרמנית הנאצית שכללה בתוך שירים ויצירות של אמנים גרמנים, תרבות, חגים ומועדים גרמנים וספורי גבורה של ההיטלר יוגנד.
באגודת הנערות הגרמניות הודגשה חשיבות רבה למניעת ערבוב בין גזעי ושמירת הטוהר של הגזע הארי.
ההיטלר יוגנד והאגודה לנערות גרמניות ראו חשיבות רבה לעזרה לזולת (לגרמנים ארים) ומימנו והפעילו חופשות סקי ומחנות קיץ למיניהם למשפחות עניות.
המחלקה הראשונה של הנערות (10–14) עסקו בתרומה לקהילה וגם בהעצמת המפלגה הנאצית.
"עבודה, אמונה ויופי" (Werk, Glaube und Schönheit) הציעה לימודים אקדמיים בתחומים שונים כגון: כלכלת בית, עיצוב בגדים, ספרות, פיסול.
עיסוקים בזמן המלחמה.
בפרוץ המלחמה תפקידן של הנערות באגודה היה שונה מתפקידם של הבנים בהיטלר-יוגנד שהיה ברובו להיכנס בין שורות הלוחמים ולסייע להם בלחימה כשהם מגיעים לגיל 18.
אגודת הנערות הגרמניות עזרה ללחימה בכל מיני אופנים, הנשים הצעירות עזרו בגיוס כספים כמו כך גם בגדים לחיילים בשדה הקרב, בנות בוגרות סייעו לבתי החולים בתור אחיות שעזרו לפצועים בשדה הקרב וגם לשבוי מלחמה.
קבוצות רבות של מקהלות ותזמורות ביקרו חיילים פצועים בבתי החולים, קבוצות אחרות שלחו מתנות שי לחיילים בשדה הקרב.
כאשר ערים גרמניות הותקפו לקראת סוף המלחמה (מ-1943) גויסו נערות האגודה לחייל האוויר הגרמני בתור חיילות נ"מ (נגד מטוסים).
הבנות הבוגרות מהאגודה יחד עם הבנים מההיטלר יוגנד נשלחו לפולין לסייע לגרמניזציה, והיו אחראים להאיץ את תהליך גירוש הפולנים מבתיהם.
כאשר הפולנים עזבו את בתיהם הם אולצו להשאיר את רוב חפציהם למען הדיירים החדשים דהינו הבנות של האגודה והבנים של ההיטלר יוגנד.